Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 435/05)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»RIBEIRA SACRA«

PDO-ES-A1128-AM03.

Meddelelsesdato: 15.9.2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Fjernelse af restriktioner for blanding af årgange

ÆNDRING:

Formålet med denne ændring er at lade punkt 3, sidste afsnit, i produktspecifikationen om særlige ønologiske fremgangsmåder udgå, hvorved op til 15 % af en given vinårgang kunne fremstilles af vin fra den foregående årgang, eller, i særligt atypiske år, de foregående to årgange.

Punkt 3, litra b), i produktspecifikationen og punkt 5, litra a), i enhedsdokumentet er derfor blevet ændret.

Dette anses for at være en standardændring, fordi den ikke falder ind under nogen af de omstændigheder, der er nævnt i artikel 14, stk. 1, i Kommissionens delegerede forordning (EU) 2019/33 af 17. oktober 2018 om supplerende regler til Europa-Parlamentets og Rådets forordning (EU) nr. 1308/2013 for så vidt angår ansøgninger om beskyttelse af oprindelsesbetegnelser, geografiske betegnelser og traditionelle benævnelser i vinsektoren, indsigelsesproceduren, restriktioner for anvendelsen, ændringer af produktspecifikationer, annullering af beskyttelsen og mærkning og præsentation.

BEGRUNDELSE:

Den regel, der blev fjernet, var mere restriktiv end den mere generelle lovgivning for industrien: Den eneste betingelse, der er fastsat i artikel 49 i Kommissionens delegerede forordning (EU) 2019/33 for så vidt angår mærkning af vin med årgang, er, at mindst 85 % af de druer, der anvendes til fremstilling af disse vine, skal være høstet det pågældende år. Med andre ord kan de resterende 15 % komme fra en hvilken som helst årgang uden årgangsmæssige begrænsninger.

Dette ændringsforslag er berettiget, fordi vinene nu har egenskaber, der betyder, at de stadig er drikkelige flere år efter at være blevet fremstillet. På nogle vingårde opbevares vinene mindst et år i vinbeholderen, efter de har stabiliseret sig, inden de tappes på flaske. Desuden har covid-19-pandemien haft alvorlige konsekvenser for vinsektoren på grund af eksportvanskeligheder og restriktioner for aktiviteten i hotel- og restaurationsbranchen, der tegner sig for en stor del af salget af vine fra denne oprindelsesbetegnelse. I denne situation, og med mulighed for yderligere sundhedskriser i fremtiden, giver det mening at indføre foranstaltninger som denne, der gør det lettere at sælge vinene.

ENHEDSDOKUMENT

1. Produktets betegnelse

Ribeira Sacra

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1 Vin

4. Beskrivelse af vinen/vinene

Ribeira Sacra Summum rødvin og Ribeira Sacra rødvin

»Ribeira Sacra«Súmmum rødvine:

— Udseende: klar og skinnende; middel til kraftig farve; kirsebærrød til purpurrød.

— Duft: frugtagtig duft af røde bær (skovfrugter) eller træfrugter (røde stenfrugter) (mindst en af disse kategorier).

— Smag: stærke vine; røde bær eller træfrugter (aromaer fra mindst en af disse kategorier); afbalanceret alkohol, syrlighed og surhed; lang eftersmag.

»Ribeira Sacra« rødvine:

— Udseende: klar og skinnende; middel til kraftig farve; kirsebærrød til purpurrød.

— Duft: frugtagtig duft af røde bær (skovfrugter) eller træfrugter (røde stenfrugter) (mindst en af disse kategorier).

— Smag: stærke vine; røde bær eller træfrugter (aromaer fra mindst en af disse kategorier); afbalanceret alkohol, syrlighed og surhed; lang eftersmag.

* For alle nedenstående værdier skal vinen være i overensstemmelse med gældende lovgivning.

Generelle analytiske egenskaber Totalt alkoholindhold, maksimum (i % vol.): Virkeligt alkoholindhold, minimum (i % vol.) 11 Totalt syreindhold, minimum: 4,5 g/l udtrykt i vinsyre Indhold af flygtig syre, maksimum (milliækvivalenter pr. l): 11,67 Totalt indhold af svovldioxid, maksimum (i mg/l): 120

HVIDVIN: »Ribeira Sacra«Súmmum hvidvine

— Udseende: klar og skinnende; fra lys til gylden gul.

— Duft: stærke vine; træfrugter (hvide kerne- og stenfrugter).

— Smag: stærke vine; aromaer af træfrugter; afbalanceret alkohol og syrlighed; lang eftersmag.

* For alle nedenstående værdier skal vinen være i overensstemmelse med gældende lovgivning.

Generelle analytiske egenskaber Totalt alkoholindhold, maksimum (i % vol.): Virkeligt alkoholindhold, minimum (i % vol.) 11 Totalt syreindhold, minimum: 4,5 g/l udtrykt i vinsyre Indhold af flygtig syre, maksimum (milliækvivalenter pr. l): 11,67 Totalt indhold af svovldioxid, maksimum (i mg/l): 160

RØDVIN: »Ribeira Sacra«Súmmun Barrica rødvine og »Ribeira Sacra«Súmmun Garda rødvine

Ud over at opfylde ovenstående krav for hver vintype, der kan markedsføres som Barrica [»tønde«], skal vinen også have følgende egenskaber:

— Duft: krydderier, træ eller eg (aromaer fra mindst en af disse kategorier).

— Smag: krydderier, træ eller eg (aromaer fra mindst en af disse kategorier).

* For alle nedenstående værdier skal vinen være i overensstemmelse med gældende lovgivning.

Generelle analytiske egenskaber Totalt alkoholindhold, maksimum (i % vol.): Virkeligt alkoholindhold, minimum (i % vol.) 12 Totalt syreindhold, minimum: 4,5 g/l udtrykt i vinsyre Indhold af flygtig syre, maksimum (milliækvivalenter pr. l): 16,67 Totalt indhold af svovldioxid, maksimum (i mg/l): 140

HVIDVIN: »Ribeira Sacra«Barrica hvidvine og »Ribeira Sacra«Garda hvidvine

Ud over at opfylde ovenstående krav for hver vintype, der kan markedsføres som Barrica [»tønde«], skal vinen også have følgende egenskaber:

— Duft: krydderier, træ eller eg (aromaer fra mindst en af disse kategorier).

— Smag: krydderier, træ eller eg (aromaer fra mindst en af disse kategorier).

* For alle nedenstående værdier skal vinen være i overensstemmelse med gældende lovgivning.

Generelle analytiske egenskaber Totalt alkoholindhold, maksimum (i % vol.): Virkeligt alkoholindhold, minimum (i % vol.) 12 Totalt syreindhold, minimum: 4,5 g/l udtrykt i vinsyre Indhold af flygtig syre, maksimum (milliækvivalenter pr. l): 16,67 Totalt indhold af svovldioxid, maksimum (i mg/l): 160

ROSÉVIN: »Ribeira Sacra«Súmmum rosévine

— Udseende: klar og skinnende; lav til medium farveintensitet; lys rosa til kirsebærrød.

— Duft: frugtagtig duft af skovfrugter eller røde stenfrugter (mindst en af disse kategorier).

— Smag: stærke vine; skovfrugter eller røde stenfrugter (aromaer fra mindst en af disse kategorier); afbalanceret alkohol og syrlighed; lang eftersmag.

* For alle nedenstående værdier skal vinen være i overensstemmelse med gældende lovgivning.

Generelle analytiske egenskaber Totalt alkoholindhold, maksimum (i % vol.): Virkeligt alkoholindhold, minimum (i % vol.) 11 Totalt syreindhold, minimum: 4,5 g/l udtrykt i vinsyre Indhold af flygtig syre, maksimum (milliækvivalenter pr. l): 11,67 Totalt indhold af svovldioxid, maksimum (i mg/l): 120

5. Vinfremstillingsmetoder

a) Særlige ønologiske fremgangsmåder

Særlig ønologisk fremgangsmåde

— Udvindingsraten må ikke overstige 69 l vin pr. 100 kg druer og 40 l vin pr. 100 kg druer for rosévine.

— For at anvende udtrykket Barrica skal vinen have været lagret i trætønder, og følgende krav skal overholdes for så vidt angår minimumslagringsperioderne og de maksimale mængder: — Rødvine: mindst seks måneder i tønder med en maksimal kapacitet på 500 l; — Hvidvin: mindst tre måneder i tønder med en maksimal kapacitet på 600 l.

— For at bruge udtrykket Garda [som henviser til vin, der »opbevares« eller »lagres«] skal vine have været lagret i mindst syv måneder for rødvine og fire måneder for hvidvine i fade fremstillet af træ, beton eller — med undtagelse af stål og polyester — andre materialer, der er godkendt i henhold til fødevarelovgivningen, og som opfylder følgende volumenkrav: — For rødvine: — Træfade med en kapacitet på mellem 225 liter og 10 000 liter; — Fade fremstillet af beton eller andre materialer, med en kapacitet på op til 5 000 l. — For hvidvine: — Træfade med en kapacitet på mellem 225 liter og 8 000 liter; — Fade fremstillet af beton eller andre materialer, med en kapacitet på op til 5 000 l.

Relevante restriktioner for fremstilling af vinene

— De røde druesorter Mencía, Brancellao, Merenzao, Sousón, Caíño Tinto, Caíño Longo and Caíño Bravo og de hvide druesorter Godello, Loureira, Treixadura, Dona Branca, Albariño, Torrontés, Branco Lexítimo og Caíño Blanco betragtes som de foretrukne og vigtigste sorter og skal udgøre mindst 85 % af Súmmum-vinenes sammensætning. Rødvine, der ikke markedsføres som Súmmum, skal være mindst 70 % Mencía.

— Det er ikke tilladt at anvende kontinuerlige vinpressere eller centrifugalkværne.

— Termovinfremstilling — forvarmning af druer eller opvarmning af most eller vin med henblik på at udvinde farve fra presserester — er ikke tilladt.

— Ved fremstilling af »Ribeira Sacra« rosévine må perioden for kontakt med drueskal ikke overstige 48 timer.

— Brug af egetræsspåner ved vinfremstillingen eller de efterfølgende processer er ikke tilladt.

Dyrkningspraksis

— Druerne skal høstes med største omhu, og de skal plukkes med håndkraft i kasser, der er godkendt af tilsynsudvalget. Kun sunde og tilstrækkeligt modne druer kan anvendes til fremstilling af de beskyttede vine.

b) Maksimumsudbytter

Røde druesorter

9 500 kg druer pr. hektar

Røde druesorter

65,55 hektoliter pr. hektar

Hvide druesorter

12 000 kg druer pr. hektar

Hvide druesorter

82,80 hektoliter pr. hektar

6. Afgrænset geografisk område

Det afgrænsede område består af fem underområder, der omfatter dele af følgende kommuner:

— Amandi-underområdet: Sober og Monforte de Lemos

— Chantada-underområdet: Portomarín, Taboada, Chantada, Carballedo og A Peroxa.

— Quiroga-Bibei-underområdet: Monforte de Lemos, A Pobra de Brollón, Quiroga, Ribas de Sil, a Pobra de Trives, Manzaneda og San Xoán de Río.

— Ribeiras do Miño-underområdet: Paradela, O Saviñao, Pantón, Sober og Monforte de Lemos.

— Ribeiras do Sil-underområdet: A Teixeira, Parada do Sil, Castro Caldelas og Nogueira de Ramuín.

Alle disse kommuner ligger i provinserne Lugo og Ourense i den selvstyrende region Galicien.

7. Primære druesorter

ALBARIN BLANCO — BRANCO LEXITIMO

ALBARIÑO

BRANCELLAO

CAÍÑO BLANCO

CAÍÑO BRAVO

CAÍÑO LONGO

CAÍÑO TINTO

DOÑA BLANCA — DONA BRANCA

GODELLO

LOUREIRA — LOUREIRO BLANCO

MENCÍA

MERENZAO

SOUSÓN

TORRONTÉS

TREIXADURA

8. Tilknytning til det geografiske område

Det vigtigste kendetegn ved disse vine er en vindyrkningspraksis kendt som viticultura heroica (heroisk vindyrkning), hvor der dyrkes vinstokke på bakkeskråninger, som udgør et imponerende menneskeskabt landskab. Denne landskabsdannelse medfører, at der er mange mikroklimaer. Valget af højde og vinstokkenes retning er derfor en afgørende faktor, når det skal sikres, at druerne modner ordentligt. Desuden er de anvendte druer primært sorter, der er naturligt hjemmehørende i området. De er blevet udvalgt af vinavlere i århundreder og tilpasset til det lokale klima og den lokale jordbund. I området produceres hovedsagelig rødvin, og Mencía er den mest udbredte druesort. Vinene er frugtagtige med en kirsebærrød farve og afbalanceret syrlighed.

9. Yderlige væsentlige betingelser (emballering, mærkning, andre krav)

Retlig ramme:

National lovgivning

Type yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Produktionsområdet består hovedsagelig af stejle bakkeskråninger, hvilket gør det vanskeligt at opbygge vingårde. Vinene kan derfor fremstilles på vingårde, der bygges på arealer, som er beliggende i nærheden af produktionsområdet, i de følgende underområder og kommuner:

Amandi: Sober.

Chantada: Carballedo, A Peroxa, Portomarín, Taboada og Chantada.

Ribeiras do Miño: Pantón og O Saviñao.

Ribeiras do Sil: A Teixeira og Castro Caldelas.

Retsgrundlag:

National lovgivning

Type yderligere betingelse:

Emballering i det afgrænsede geografiske område

Beskrivelse af betingelsen:

Vinen skal tappes på flaske ved kilden. Transport og aftapning af vinen uden for produktionsområdet kan udgøre en risiko for vinens kvalitet, da vinen kan blive udsat for oxidreduktion, temperatursvingninger og andre påvirkninger. Jo længere vinen transporteres, desto større er risikoen. Tapning i oprindelsesområdet gør det muligt at bevare produktets karakteristika og kvalitet.

Retsgrundlag:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

De tegn, der anvendes til angivelse af oprindelsesbetegnelsen, skal være mindst 4 mm høje. Navnet på underområdet og sorten skal angives med bogstaver, der højst må svare til halvdelen af højden på de bogstaver, der anvendes til den beskyttede oprindelsesbetegnelse.

Brugen af varemærket er obligatorisk. Hvis vinene mærkes med varemærker, der også anvendes til andre oprindelser, skal betegnelsen »Ribeira Sacra« være i samme synsfelt som varemærket og mindst tre gange større end varemærket. Betegnelsen »Ribeira Sacra« skal også vises på samme baggrund og med samme skrifttype som det pågældende varemærke.

Alle flasker skal forsynes med en nummereret sekundær etiket med angivelse af oprindelsesbetegnelsens logo.

Link til produktspecifikationen

https://mediorural.xunta.gal/sites/default/files/produtos/en-tramitacion/PLIEGO_DE_CONDICIONES_DO_RIBEIRA_SACRA_julio_2020_final.pdf.

(1) EUT L 9, 11.1.2019, s. 2